**СТАНОВИЩЕ**

* от Ирина Колева, проф. д-р – СУ „Св. Климент Охридски“, област на висше образование 1. Педагогически науки, професионално направление : 1.2. Педагогика (Образование в междуетническа среда),

 е-mail: ikkoleva@uni-sofia.bg

* по конкурс за заемане на академичната длъжност „доцент” по професионално направление : 3.1. Социология, Антропология и науки за култура / Българска етнология. Народна медицина/ ,обявен в Държавен вестник, ДВ от 28. 06. 2022 г. за нуждите на Исторически факултет при СУ « Св. Климент Охридски».
* ***Информация за конкурса***

Становището е изготвено в съответствие на изискванията по чл. 122, ал. 2 от ЗРАСРБ.

Настоящото становище е разработено съгласно изискванията на Закона за развитието на академичния състав в Република България, Правилник за прилагане на Закона за развитието на академичния състав в Република България, Правилник за развитие на академичния състав на СУ „ Св. Климент Охридски“ и в изпълнение на Заповеди № РД -38 – 445/ 33.07.2022 г.на Ректора на Софийски университет „ Св. Климент Охридски“.

* ***Изпълнение на изискванията за заемане на академичната длъжност „ доцент“***

Публикациите на главен асистент д-р Виолета Коцева - Попова отговарят на минималните национални изисквания и на допълнителните изисквания, определени в Правилника за развитието на академичния състав в СУ „ Св. Климент Охридски“.

От съдържателно гледище научните и и професионални компетентности на гл. ас. д-р Виолета Коцева - Попова са в областта на българската етнология – народна медицина, етнопедагогика, антропология на образованието, антропология на детството, социална рефлексивна антропология и други.

Във формален план за конкурса са представени една самостоятелна монография и една глава от монография, одобрена от МОН. Автор е на пет учебника за системата на предучилищното и училищно образование и на три учебни помагала за учители в системата на училищното образование. Гл.ас. д-р Коцева е съставител на три национални сборника с научни статии по профила на обявеният конкурс, съставител и редактор на четири научни сборника с чуждестранни учени от европейското и азиатското академично пространство, единият от който е издаден в Cambridge Scholars Publishing / 2019/, десет статии в научно списание, голяма част от които са индексирани в The Philosopher’s Index, SOCIOLOGICAL ABSTRACTS,SOCIAL SERVICES ABSTRACTS, WORLDWIDE POLITICAL SCIENCE ABSTRACTS, PAIS INTERNATIONAL AND LINGUISTIC AND LANGUAGE BEHAVIOR ABSTRACTS, EBSCO и Web of Science.

В цялостната си академична кариера гл. ас. д-р Виолета Коцева системно и целенасочено работи в областта на Етнологията и конкретно българска етнология- народна медицина, където са видни нейните научно – изследователски и практико- приложни приноси.

* ***Кратка характеристика на представените научни трудове/публикации***

Основните тематични научни области, обект на трудовете на гл.ас. д-р Виолета Коцева са:

* Медицинска антропология;
* Антропология на детството;
* Антропология на образованието;
* Проблеми на европейската модернизация
* Балканска етнология
* Антропология и възрастови групи
* Етнология и съвременност и други.

От представените избрани от кандидата двадесет и една публикации за участие в конкурса е налице висок импакт фактор. Почти всички публикации са в Web of Science. Огласени са на престижни чуждестранни академични форуми.

Тематиката на представената научна продукция е актуална и значима. Тя представя гл.ас. д-р Коцева - Попова, като интердисциплинарен учен, притежаващ експертиза в няколко научни области и водещ изследовател - теренист. Всички нейни академични текстове са апробирани в практиката /на терен/, чрез подходяща авторска методика и методология. Тя е разпознаваема и знакова личност в средите на академичната общност.

Гл.ас. д-р Коцева е иновативен тип учен и преподавател, лансиращ нови концептуални идеи. Разработените и апробирани научни тези и парадигми са оригинални по своя характер и са с подчертан принос в теорията и практиката на етнологията и респективно българската етнология – народна медицина .

По справка – уверение на Университетската библиотека тя притежава 17 цитирани публикации, 14 индексирани публикации и 84 публикации, отразени в библиотечни каталози. Цитиранията са от авторитетни български и чуждестранни автори на научна продукция, публикувани в научни издания с различна степен на значимост: реферирани и индексирани в световни бази данни, монографични трудове, нереферирани педагогически списания с научно рецензиране. Приемам широкия периметър на цитируемост на научната продукция на кандидата като доказателство за сериозната и задълбочена научно - изследователска стойност на д-р Виолета Коцева и положителна десиминираща оценка от страна на научната общност.

Главен асистент д-р В.Коцева е участвала и участва на различни позиции в научно-изследователски и образователни проекти - над 20 на брой. Позицията в тях е на ръководител, експерт и обучител. Това е доказателство за кооперативните способности на д-р Коцева да стимулира, обединява и вдъхновява учени от различни научни области и с различно ниво на експертиза за работа в значими ценностно - ориентирани каузи. Тя е учен с мисия и ценностно – ориентирано поведение.

Налице е изпълнение на минималните национални изисквания за заемане на академичната длъжност „доцент“, както и на допълнителните предвидени в правилника на висшето училище, като гл.ас. д-р Коцева представя и допълнителни доказателства, **които ги надхвърлят.**

* ***Синтезирана оценка на основните научни и научно-приложни приноси***

 Научно – теоретичните и научно – приложните приноси в изследванията на гл. ас. д-р Виолета Коцева се заключават в разработването и апробирането на :

* Иновативен за българската етноложка традиция подход в народната медицина.
* Промяната в образите на лечители от личностно – психологическо и социално – психологическо гледище.
* Етнокултурен подход за изследване на обществени процеси, чрез лични

автобиографични наративи в перспективата на народно медицинските знания.

* Нов етнографски материал - надграждащ и допълваш познатия такъв, който маркира процеса на промяна в образите на лечители и в техните практики.
* Ситуационен анализ на народно медицинските практики и традиционните лечители.
* Цялостно изследване на хигиената на българите от края на ХІХ и началото на ХХ в.
* Функционален анализ на здравния преход в български условия и промяната от

лечение на болестите към тяхната превенция, като се изтъкват българските специфики в този процес.

* Етнопедагогически условия за въвеждането на предмет : „Етнология“ в системата на училищното образование у нас.
* Компетентностно – ориентирана базисна политика за етнолози и учители в процеса на интеркултурно образование .
* Съвременни процеси в развитието на типологията на отношенията и взаимоотношенията в конфесионално смесени райони на няколко села в

Централни Родопи. /дългогодишни теренни проучвания/.

* Рефлексивна картина на съвременните лечители, като въз основа на личните им истории се анализира доброволното им позициониране между религиозната практика и магическата дейност. Тя е представена, чрез на нов теренен материал, който доказва как оттласкването от магическите действия и прикрепването към определена религиозна система е доброволно решение с цел социална адаптация към променените условия.
* Съвременни парадигми за съхранените в началото на ХХІ век средства от областта на народната медицина за лечение на деца в културологичен и социално – икономически план.
* Етнопедагогическите условия за значимостта от въвеждането в университетските четения в България на курс по медицинска антропология.

**Публикациите на гл.ас. д-р Коцева съдържат оригинални научни и приложни приноси, които са получили национално и международна признание**.

* ***Учебно – преподавателска дейност***

Личностния преподавателски и изследователски профил на гл. ас. д-р Коцева се заключава в няколко ключови думи: трудолюбие, отговорност, креативност, добротворство и кооперативна рефлексия.

Представените учебни програми разработени от д-р В. Коцева, в план – преподавателска дейност, напълно отговарят на допълнителните изисквания, предвидени в Правилника за развитие на академичния състав на СУ „ Св. Климент Охридски“ (група Ж), свързани с разработване на учебни програми/водени учебни дисциплини в образователни и квалификационни форми, участие с доклади в международни научни форуми в чужбина, членство в професионални организации както и участието в университетски проекти.

Тя е автор на следните учебни програми: „Проблеми на европейската модернизация“: „Медицинска антропология“:“ Балканска етнология“:“ Антропология и възрастови групи“: “Етнология и съвременност“: “Етнология“: “Динамика на идентичностите зад граница“ и други. Учебните програми са за ОКС „ Бакалавър“ и ОКС „ Магистър“.

Изнасяла е лекции в чуждестранни университети на тема: „Народната медицина в България в началото на ХХІ в.“ / Университети в Латвия и Германия/

От предоставената справка е видно, че гл. ас. д-р Коцева притежава необходимият хорариум на преподавателска дейност изисквана за участие в конкурса.

**Преподавателският профил на гл.ас. д-р Виолета Коцева целеполагащо кореспондира с тематичния периметър на обявения конкурс.**

Преподавателската дейност включва лекционни курсове, семинарни занятия, практически упражнения / терени практики/ и квалификационни курсове в периметъра на българската етнология. Голяма част от разработените учебни програми и преподаваните учебни дисциплини (задължителни и избираеми) са в тематичната област на конкурса.

Била е научен ръководител на дипломни работи на равнище ОКС „Магистър“.

Семантично обвързаният диапазон от учебни дисциплини потвърждава задълбочената професионалната специална подготовка на гл.ас. д-р Виолета Коцева и високо равнище на професионални и личностни компетентности. Тя е търсен и авторитетен преподавател, както сред студенти, така и сред преподаватели. Носител е на мисия, което малцина учени притежават.

* ***Заключение***

 Считам, че извършеният функционален анализ ми дава основание да дам убедено и категорично положителна оценка на преподавателската, научно-изследователската, практико-приложна и публикационна дейност на гл.ас. д-р Виолета Коцева – Попова за заемане на академичната длъжност “доцент” в СУ „ Св. Климент Охридски“ по професионално направление: 3.1. Социология, Антропология и науки за културата / Българска етнология. Народна медицина/

Препоръчам на Научното жури да изготви доклад - предложение до Факултетния съвет на Исторически факултет за избор на гл.ас. д-р Виолета Коцева – Попова за заемане на академичната длъжност : ’доцент’ в СУ „Св. Климент Охридски“ по професионално направление 3.1. Социология, Антропология и науки за културата / Българска етнология. Народна медицина /.

05.10. 2022 година Изготвил становището: проф. д-р Ирина Колева